
РЕПУБЛИКА БЪЛГАРИЯ
	Министерство на околната среда и водите			Регионална инспекция по околната среда и водите - Пловдив

    

УТВЪРЖДАВАМ:


ДОКЛАД 
за извършена комплексна проверка
на обект „Компостираща инсталация за третиране на биоразградими отпадъци“  с местонахождение – област Пловдив, община Марица, с. Ясно поле, местност "Чарлъшки ливади", ПИ № 87669.23.17, стопанисвана от  „Чиста Марица“ ЕООД

На основание План за контролната дейност за 2026 г. на РИОСВ – Пловдив, утвърден от Министъра на околната среда и водите, Заповед № РД-23/02.02.2026 г. и Заповед № РД-214/22.06.2026 г на Директора на РИОСВ-Пловдив е извършена комплексна проверка на обект „Компостираща инсталация за третиране на биоразградими отпадъци“  - област Пловдив, община : Марица, с. Ясна поляна, местност "Чарлъшки ливади", ПИ № 87669.23.17,  стопанисвана от „Чиста Марица“ ЕООД.

Дата на извършване на проверката: 15.07.2026г.

I. Цел на проверката:
Основна цел на проверката е установяване на нивото и степента на съответствие на дейността в обекта с изискванията на екологичното законодателство по  фактор „Отпадъци“ и компонент  „Води“
Основна дейност на дружеството е компостиране на разделно събрани зелени и биоразградими отпадъци събрани от населението на общ. Марица. 

II. Проверени инсталации:     	
· площадка за събиране и съхранение на зелени и биоразградими отпадъци;
· площадка за съхраняване /до узряване/ на готовия компост;
· шредерна инсталация;
· ситова машина за отсяване;
· съоръжения за пречистване на отпадъчните води;
· пунктове за мониторинг;
· документация, която оператора следва да води, съгласно нормативните изисквания;


III. Констатации от проверката по компоненти и фактори: 

По фактор „Отпадъци“ :

Площадката е с ограничен достъп - оградена с изградена инфраструктура и покритие от бетон и асфалт, с ясни надписи за предназначението ѝ, охраняема, с изградена 24-часова система за видеонаблюдение. 
     За извършваната дейност, дружеството притежава издадени от Директора на РИОСВ-Пловдив регистрационен документ с  № 09-РД-804-00 от 24.02.2021год. с разрешени дейности с код R3; R12 и R13 на зелени и биоразградими отпадъци и регистрационен документ за събиране и транспортиране на отпадъци с № 09-РД-680-01 от 23.02.2021 год. Нестандартната фракция останала след пресяването се връща за повторно компостиране.
При огледа се установи, че входящите отпадъци от биоразградима маса  с код 20 02 01 съгласно издаденото Решение за дейността се съхраняват на обособената за целта площадка за събиране и съхранение на зелени и биоразградими отпадъци. 
На Площадката за съхраняване на готовия компост  се извършва разделно съхранение на готовия продукт (компост) до неговото оползотворяване. На място са налични са машини -Шредер и Сито, Отпадъците (код 20 02 01) постъпват на площадката през автовезна, където се измерва чистото им тегло. Извършва се визуален входящ контрол за наличие на примеси съгласно Наредбата за биоотпадъци. Чистата зелена и дървесна маса преминава през шредерната инсталация за надробяване и уеднаквяване на фракцията с цел по-бързо разграждане. Надробената биомаса се подрежда на площадката в дълги редици на купове. Процесът на гниене протича при ежедневен контрол на температурата (чрез термосонди) и влажността, описвани в електронен Аналитичен дневник. Задължително се поддържа температура над 55°C за определен брой дни, за да се унищожат патогените и семената на плевели (процес на хигиенизация). Куповете се  аерират, чрез обръщане и (вкарване на кислород), чрез вградена технологична система.
Трите полета за зреене на компостта са заредени на 2 /3 от площта. След приключване на активната фаза, биомасата се оставя да узрее. Готовият материал се прекарва през ситова машина, която отделя финия, чист компост. Узрелият готов компост се съхранява в специален изграден метален навес.
Преди пускане на пазара, от готовата партида се взема проба за изпитване в акредитирана лаборатория. При резултати под нормите за тежки метали и патогени, операторът я окомплектова със заверено копие от протокол за изпитване.
За 2025г. дружеството е отчело 1 партида готов компост, за която се представи протокол от изпитване с № 3090 от 22.10.2025 год., както и доклад за охарактеризирането му. За 2026г., до датата на настоящата проверка, дружеството е отчело 1 партида готов компост в количество 1247.14 т.,  за която се представи протокол от изпитване с № 3256 от 12.03.2026 год., както и доклад за охарактеризирането му.
Дружеството редовно води отчетност в електронната система  НИСО, съгласно НАРЕДБА № 1 от 4.06.2014 г. за реда и образците, по които се предоставя информация за дейностите по отпадъците, както и реда за водене на публични регистри. Последните записи са от месец юни 2026г. Годишните отчети  за 2025г. касаещи отпадъците изготвени съгласно Приложенията  на НАРЕДБА № 1 от 4.06.2014 г. са в статус „подписани и подадени“ в НИСО.
Във връзка с горното е видно, че дружеството изпълнява поставените условия в издадения от Директора на РИОСВ-Пловдив регистрационен документ.



По компонент „Води“:

От дейността на обекта се формират няколко потока отпадъчни води: 
- дъждовни отпадъчни води;
- битово-фекални отпадъчни води;
- отпадъчни води от измиване на площадката;

За отпадъчните води са изградени и се експлоатират локална пречиствателна станция за битово-фекални отпадъчни води и сепаратор за механични примеси и масла.
Смесения поток пречистени отпадъчни води се отвеждат за заустване в повърхностен воден обект – отводнителен канал, общинска частна собственост на основание разрешително за заустване издадено от БДИБР-Пловдив. При оглед на пунктовете за собствен мониторинг се констатира, че същите са обозначени, осигурен е безопасен достъп до тях. Проби за анализ е взета от Пункт за мониторинг 1 – РШ на изход локална пречиствателна станция за битово-фекални отпадъчни води. От Пункт за мониторинг 2 проба за анализ не е взета, поради липса на изтичане на води в нея.
Дружеството експлоатиращо обекта изпълнява заложените условия в разрешителното за заустване, издадено от БД ИБР Пловдив с № 33740240 – провежда собствен мониторинг, представя резултатите с протоколи в РИОСВ-Пловдив от които е видно, че се спазват индивидуалните емисионни ограничения /ИЕО/. Количествата зауствана пречистена отпадъчна вода се измерва, осигурен и монтиран е водомер в последна шахта на площадката преди заустване. В законоустановения срок е представен Доклад по чл. 48, ал. 1, т. 12 от Закона за водите.

[bookmark: _GoBack]IV. Предписания, срокове за изпълнение, отговорници: 
При проверката не са констатирани несъответствия и не са дадени предписания.

        
V. Съответствие, последващ контрол: При извършената проверка не са установени нарушения на екологичното законодателство по проверяваните компоненти и фактори.

ИВАЙЛО ЙОТКОВ

Директор на РИОСВ - Пловдив

